CELEX: 62010TN0078
Language: bg
Date: 2010-02-19 00:00:00
Title: Дело T-78/10: Жалба, подадена на 19 февруари 2010 г. — Lehning Entreprise/СХВП — Certmedica International (L112)

1.5.2010   
            
            
               BG
            
            
               Официален вестник на Европейския съюз
            
            
               C 113/55
            
         Жалба, подадена на 19 февруари 2010 г. — Lehning Entreprise/СХВП — Certmedica International (L112)
   (Дело T-78/10)
   2010/C 113/86
   Език на жалбата: френски
   
      Страни
   
   
      Жалбоподател: Lehning Entreprise (Sainte-Barbe, Франция) (представител: P. Demoly, avocat)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Certmedica International GmbH (Aschaffenburg, Германия)
   
      Искания на жалбоподателя
   
   
               —
            
            
               Предвид сходството на разглежданите знаци и стоки съществува вероятност от объркване между спорните марки L.114 и L112 за всички стоки от клас 5, посочени в заявките за регистрацията им. Ето защо взетото решение трябва да бъде отменено, доколкото с него искането за отмяна на заявителя за следните стоки: „хигиенни препарати“ и „концентрирани диетични храни на основата на ракообразни (като хитозана)“ се отхвърля и се потвърждава в останалата му част.
            
         
               —
            
            
               Накрая, предвид обстоятелствата по случая, би било изключително несправедливо да се определят в тежест на заявителя неподлежащите на възстановяване разноски, които той е трябвало да понесе във връзка с тази явно неоснователна процедура. Поради това заявителят иска Société Certmedica Internationale GmbH да бъде осъдено да му възстанови разноските, претърпени считано от подаване на възражението.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словната марка „L112“ за стоките от класове 5 и 29 (марка на Общността № 2 349 728)
   
      Притежател на марката на Общността: Certmedica International GmbH
   
      Страна, която иска обявяване на недействителността на марката на Общността: жалбоподателят
   
      Право върху марката на страната, която иска обявяване на недействителността: националната марка „L.114“, регистрирана във Франция за стоките от клас 5 (№ 1 312 700)
   
      Решение на отдела по заличаването: частично уважава искането за обявяване на недействителността на разглежданата марка за стоките от клас 5.
   
      Решение на апелативния състав: частично уважава подадената от Certmedica International жалба.
   
      Изложени правни основания: нарушение на членове 8, 52 и 53 от Регламент (ЕО) № 207/2009 на Съвета относно марката на Общността, доколкото съществува вероятност от объркване между конфликтните марки за стоките „хигиенни препарати“ и „концентрирани диетични храни на основата на ракообразни (като хитозана)“.